Document ID: 32013R0627

NEUVOSTON ASETUS (EU) N:o 627/2013,
annettu 27 päivänä kesäkuuta 2013,
tiettyjä maatalous- ja teollisuustuotteita koskevien unionin autonomisten tariffikiintiöiden avaamisesta ja hallinnoinnista annetun asetuksen (EU) N:o 7/2010 muuttamisesta
EUROOPAN UNIONIN NEUVOSTO, joka
ottaa huomioon Euroopan unionin toiminnasta tehdyn sopimuksen ja erityisesti sen 31 artiklan,
ottaa huomioon Euroopan komission ehdotuksen,
sekä katsoo seuraavaa:
(1)
Jotta voitaisiin varmistaa sellaisten tiettyjen tavaroiden riittävä ja häiriintymätön saatavuus, joita ei tuoteta riittävästi unionissa, ja jotta vältettäisiin markkinahäiriöt, tietyille maatalous- ja teollisuustuotteille on neuvoston asetuksella (EU) N:o 7/2010 (1) avattu autonomiset tariffikiintiöt. Mainituissa tariffikiintiöissä voidaan tuoda tuotteita alennetuin tullein tai tullitta. Samoista saatavuuteen ja häiriöihin liittyvistä syistä on tarpeen avata 1 päivästä heinäkuuta 2013 kymmenelle tuotteelle asianmukaisen suuruiset uudet tariffikiintiöt, joissa kannetaan alennettua tullia tai jotka ovat tullittomia ja joiden järjestysnumerot ovat 09.2644 ja 09.2663-09.2671.
(2)
Lisäksi unionin autonomisten tariffikiintiöiden, joiden järjestysnumerot ovat 09.2620 ja 09.2633, tavaran kuvausta olisi mukautettava, ja järjestysnumeroon 09.2629 olisi lisättävä toinen Taric-koodi.
(3)
Unionin autonomisten tariffikiintiöiden, joiden järjestysnumerot ovat 09.2917 ja 09.2632, päättymispäiväksi olisi vahvistettava 31 päivä joulukuuta 2013, sillä ei ole unionin etujen mukaista enää myöntää tällaisia kiintiöitä mainitun päivämäärän jälkeen.
(4)
Koska uusien tariffikiintiöiden olisi tultava voimaan 1 päivänä heinäkuuta 2013, tätä asetusta olisi sovellettava samasta päivästä alkaen ja sen olisi tultava voimaan viipymättä sen jälkeen, kun se on julkaistu Euroopan unionin virallisessa lehdessä.
(5)
Asetus (EU) N:o 7/2010 olisi näin ollen muutettava tämän mukaisesti,
ON HYVÄKSYNYT TÄMÄN ASETUKSEN:
1 artikla
Muutetaan asetuksen (EU) N:o 7/2010 liite seuraavasti:
1)
Lisätään tämän asetuksen liitteessä I olevat rivit, jotka koskevat järjestysnumeroita 09.2644 ja 09.2663-09.2671.
2)
Korvataan tariffikiintiöitä, joiden järjestysnumerot ovat 09.2620, 09.2629, 09.2632, 09.2633 ja 09.2917, koskevat rivit tämän asetuksen liitteessä II olevilla riveillä.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä heinäkuuta 2013.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä kesäkuuta 2013.

Labels: 3
15
1
6